Лукуга

Лукуга () — рака ў Дэмакратычнай Рэспубліцы Конга, правы прыток Луалабы, адзіная рака, якая выцякае з возера Танганьіка. Плошча басейна — 244 500 км².

 Гідралогія 
Лукуга мае вялікую цікавасць для гідролагаў, бо аб’ём вады, якую рака нясе з возера, значна змяняецца час ад часу. Рачны сцёк з’яўляецца самым вялікім у траўні і найменшым у лістападзе, адпавядаючы сезонным ваганням ўзроўню вады ў возеры. Рака вельмі адчувальная да доўгатэрміновых зменаў клімату. З 1965 года сцёк мае тэндэнцыю да павелічэння, хоць поўны адток ракі Конга ў гэты ж перыяд часу памяншаецца.